Document ID: 32009R0386

UREDBA KOMISIJE (ES) št. 386/2009
z dne 12. maja 2009
o spremembi Uredbe Evropskega parlamenta in Sveta (ES) št. 1831/2003 glede uvedbe nove funkcionalne skupine krmnih dodatkov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 6(3) Uredbe,
ob upoštevanju naslednjega:
(1)
Uredba (ES) št. 1831/2003 določa razporeditev krmnih dodatkov v kategorije in nadalje v funkcionalne skupine znotraj navedenih kategorij v skladu z njihovimi funkcijami in lastnostmi.
(2)
Razviti so bili novi krmni dodatki, ki preprečujejo ali zmanjšujejo absorpcijo mikotoksinov, pospešujejo njihovo izločanje ali spreminjajo njihov način delovanja ter tako blažijo njihove možne škodljive vplive na zdravje živali.
(3)
Uporaba takih proizvodov ne povečuje najvišjih mejnih ali orientacijskih vrednosti iz Direktive 2002/32/ES Evropskega parlamenta in Sveta (2), temveč izboljšuje kakovost živalske krme, ki je zakonito na trgu, ter zagotavlja dodatno varovanje zdravja ljudi in živali.
(4)
Ker takih krmnih dodatkov ni mogoče razporediti v nobeno funkcionalno skupino iz Uredbe (ES) št. 1831/2003, je treba v kategorijo tehnoloških dodatkov dodati novo funkcionalno skupino.
(5)
Uredbo (ES) št. 1831/2003 je treba zato ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V točki 1 Priloge I k Uredbi (ES) št. 1831/2003 se doda naslednja točka:
„(m)
snovi za zmanjševanje kontaminacije krme z mikotoksini: so snovi, ki lahko preprečujejo ali zmanjšujejo absorpcijo mikotoksinov, pospešujejo njihovo izločanje ali spreminjajo njihov način delovanja.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. maja 2009

Labels: 0
1
17
6